માર્કેટીગ યાર્ડમાં લાગેલી જંગી આગમાં મગફળીની 25 લાખ ખાલી બારદાન સળગાવવા ઉપરાંત બારદાનનો બચી ગયેલો જથ્થો સગેવગે કરવા પ્રકરણમાં મુખ્ય આરોપી મગન ઝાલાવાડીયાને મદદગારી કરનારા સાત સાગ્રીતોની બી-ડીવીઝન પોલીસે ધરપકડ કરી હતી બાદમાં તેમની દસ દિવસની રિમાંડ પુરી થતા જેલ હવાલે થયા હતાં. બાદમાં સાતેય આરોપીઆેએ સેસન્સ કોર્ટમાં રેગ્યુલર જામીન ઉપર છુટવા અરજી કરી હતી. જે અનુસંધાને જિલ્લા સરકારી વકીલ સંજયભાઈ કે વોરા, મદદનીશ સરકારી વકીલ આબીદ સોસન અને અનિલ ગોગીયાની રજૂઆતોને ધ્યાને લઈને એડિશ્નલ સેશન્સ જજ વી.વી.પરમારે મનસુખ લીબાસીયા, અરવિંદ ઠકકર, મહેશ મગ, કાનજી દેવજી, નિરજ મનસુખ, પરેશ હંસરાજ સહિતના સાતેય આરોપીઆેની જામીન અરજી ફગાવી દીધી હતી.